《答友》
宋代·洪朋

一昨城北遨，得兴起我病。梅岭识霜林，枫江认烟艇。

深行忆畴昔，冥搜吝俄顷。西瞩列仙家，东睇老禅径。

不闻迁莺声，但见行雁影。再读贻我篇，思与云路永。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。